„SESAME WORKSHOP“ PRISTATO
Geležine Mergaite, prašau. Man labai reikia to atmintuko.
O man reikia tiesos.
Labai jo nori?
Gerai. Grąžinsiu iškart, kai nuvesit mus pas tikrą burtininką.
Gerai tu čia.
Štai ką reiškia turėt smegenų.
Galėtume nesipykti? Man nepatinka konfliktai.
Gerai, tiek to. Nuvesim jus pas burtininką.
Bet pirma turiu su juo susisiekti.
Palaukite čia. Mes tuojau grįšim.
Ką tu darai?
Klausyk, filme... - Čia tau - ne filmas.
Žinau, bet šiuo atveju tai visai nesvarbu.
Filme burtininkas - paprastas žmogus, ar ne?
Be jokių stebuklingų galių. - Ir ką?
Reikia juos apgauti, kad pagalvotų, jog kalbasi su burtininku.
Puiki mintis.
Bet kur rasime žmogų, kuris galėtų įkūnyti burtininką?
Samiro smūgis.
Ir Idrisas apsaugo vartus!
Jums ko?
Vaiduoklio žinutės
Reikia tavo pagalbos. - Nepykit. Negaliu.
Geležinė Mergaitė paėmė Oliverio atmintuką.
Pala. Kokį dar atmintuką? - Ilgai pasakoti.
Taip. Vaiduoklis paėmė rašiklį ir parašė „Įvykdykit teisingumą“.
Ant Oliverio stalo pamatėm teisingumo svarstykles
ir su šachmatų figūrom... - Čarle.
Teisingai. Ilgai pasakoti. Supratau.
Nesvarbu... Padėsi mums?
Samirai, paspardom dar.
Mielai jums padėčiau, bet dabar žaidžiu su broliuku.
Jis man - svarbiausias.
Atsiprašau, aš... neturiu laiko.
Laikas - ne problema.
Mes tau padėsim prižiūrėt Idrisą arba atlikti kitus darbus.
Tik pasakyk.
Malonu girdėti, bet kodėl turėtumėt tai daryti?
Nes mums tavęs labai reikia.
Ji teisi. Esam vieninteliai, kurie matome tuos personažus.
Oliveris tikrai nori, kad veiktume kartu. Ne veltui jis pasirinko mus.
Nagi, Samirai.
Tai, kas tame atmintuke, turėtų būti labai svarbu.
Iš kur žinote, kad tuo vaiduokliu galima pasitikėti?
Samirai, spirk. Nusibodo laukti.
Gerai, bičiuli. Pasiruošęs? Gaudyk!
Manau, Oliveris tau nori pasakyti, kad gali juo pasitikėti.
Gerai, Oliveri. Pasiduodu. Koks planas?
KAIMELIO KNYGOS
Ką gi, Samirai, pabūsi nedidelio spektaklio žvaigžde.
Mums tereikia tylaus kambario,
šviesų, veidrodinio kamuolio, Nijos nešiojamo kompiuterio ir mikrofono.
Taip pat mums prireiks smegenų, širdies
ir kažko, kas būtų panašu į drąsą.
Tikrinu.
DRĄSA
Ką pasakysi? - Kaip drąsa susijusi su jojimo prizu?
Jojimas - pavojinga sporto šaka.
Mano sesuo turi tiek prizų, kad nė nežinojau, kurį pasirinkti.
Turi geresnių minučių? - Tiek to, bus gerai.
Gerai. Samiras su mano kompiuteriu gali pasislėpt už užuolaidos.
Bet kažko trūksta, kad padarytume jiems įspūdį.
Kažko dramatiško.
Manau, mes - pasiruošę.
Tuojau juos atvesiu. Sėkmės!
Sveiki atvykę. Aš - burtininkas.
Noriu, kad įkrėstumėt man smegenų, Jūsų Didenybe.
Jis - ne karalius, o burtininkas. - Matai? Todėl man ir reikia smegenų.
Ir, jei nebus per daug įžūlu... Bet man reikia drąsos.
Žinau, ko jums reikia. Juk esu burtininkas.
Aš viską žinau.
Žinoma. Atsiprašau. Nenorėjau jūsų įžeisti.
Puiku. Prisikalbėjau. - Tylos!
Aš išpildysiu jūsų norus.
Liūte, visada turėk su savim prizą už drąsą.
Jis patvirtina, kad tu nebijai pavojų.
Jodinėti yra drąsu.
Teisingai, ypač, jei esi liūtas.
Būtent.
Kaliause, štai tau smegenys.
Ačiū.
Regis, žodyje „hipokampas“ įsivėlė klaida.
Taip...
Matai? Štai tau ir įrodymas, kad esi protingas.
Pastebėjai klaidą.
O tau, Geležine Mergaite, įteikiu širdį.
Ji tau patinka?
Ji - ne man.
Širdies reikia ne man, o mano draugei.
Bet ačiū. Būtinai jai perduosiu.
Einu jau! Tuojau.
Kas ten, už užuolaidos?
Tu jo nepažįsti.
Ne, netiesa. Ten - Samiras.
Kas tas Samiras?
Tai yra, kas tas Samiras?
Gerai. Dabar žinote tiesą.
Samiras yra burtininkas, tik niekam nesakykit.
Gudrus ėjimas.
Nija, bet kodėl?
Tu nesuprasi.
Nenorim jūsų apgaudinėti. Bet mums labai reikia to atmintuko.
Žinot, ką aš galvoju?
Jūs veikiat išvien su ragana.
Pala, kur ji dingo?
Geležine Mergaite! Palauk!
Ko man laukti? Jūsų eilinio melo?
Gelbėkit!
Dabar laimingi?
Aišku, kad ne.
Ją reikia išgelbėti.
Gerai. Daugiau nemeluosim.
Nėra jokio burtininko.
Ką?
To negali būti.
Nori pasakyti, kad visą likusį gyvenimą bijosiu savo paties šešėlio?
Klausykit, mums nereikėjo jums meluoti.
Negražiai pasielgėm.
Prašau, patikėkit. Mes iš tikrųjų norim jums padėti.
Manome, kad atmintuke - informacija, kuri padės jums sugrįžti į Ozą,
o mums - išnarplioti paslaptį.
Ką pasakysit?
Geležinę Mergaitę išgelbėsim tik bendromis jėgomis. Jūs su mumis?
Na, nelabai yra iš ko rinktis.
Gerai. Ką mums daryti?
Grįžkit į Universitetą
ir apsižiūrėkit, ar ten nėra sparnuotųjų beždžionių.
Galbūt jos nuskraidino ją ten. - Žinoma. Verta pabandyti.
Palinkėkit mums sėkmės.
O ką mes darysim?
Tai, ką seniai turėjom padaryti.
Skaitysim knygą.
O ji rimtai supykdė raganą.
Bus įdomu. Laukiu nesulaukiu! - Ir aš.
Kiek ilgai dar čia stovėsiu?
Gali nert į vandenį ir surūdyti, jeigu nori.
Reikia užsirašyti. Geras bajeris.
Dar niekad gyvenime nesu taip greitai skaičiusi knygos.
KELIAS PAS BURTININKĄ
Negaliu sustot.
Labai įdomi.
Būtų dar smagiau ją skaityti, jei netektų nerimauti dėl Geležinės Mergaitės.
Negali būti. Geležinė Mergaitė kai ką nuo mūsų nuslėpė.
Ką būtent?
Kažkada Geležinė Mergaitė ir ragana buvo draugės,
bet vėliau stipriai susipyko.
Dėl ko susipyko?
Nežinau. Dar neperskaičiau.
Mes matėm beždžiones!
Mes buvom...
Mano nugara.
Universitete?
Gerai. Paskui Liūtą.
Kur tiksliai matėt tas beždžiones?
Štai ten!
Akvacentras.
Gal ragana nusivedė Geležinę Mergaitę į vidinį baseiną?
Bet ji gali surūdyti.
Būtent. Gal to ji ir nori.
Bėgam.
Štai ji!
Ką aš matau.
Ko tau reikia?
O kaip tu manai?
Noriu nubausti tave už tai, ką man padarei.
Ką Geležinė Mergaitė padarė raganai? - Nežinau. Dar neperskaičiau.
Nubausti mane? Tu pati pradėjai.
Tu esi nenormali. Žinai, ko tau reikia? Širdies.
Su malonumu pažiūrėsiu, kaip skrisi į baseiną ir ten surūdysi.
Pirmyn. Tai nepakeis fakto, kad kalta esi tu.
Dėl ko ji kalta? Samirai, greičiau skaityk!
Nustok mane raginusi ir netrukdyk!
Prasideda.
Stumk ją!
Reikia kažką daryti. Turiu būt drąsus.
Liūte, tu esi karalius. Esi karalius. Tu...
Pasitrauk nuo jos!
Auksinė kepuraitė! Turėdama ją, ragana gali valdyti beždžiones.
Geras. Mes - laisvi. - Tai buvo bjauriausias darbas iš visų.
Tučtuojau atiduok. Antraip atsidursi vandeny.
Jei krisiu aš, nukrisi ir tu.
Ragana irgi bijo vandens. Ji gali ištirpti.
Atsargiai!
Buvo žiauriai baisu.
Perskaičiau knygą.
Dabar viskas aišku.
Ką?
Sunku patikėti, bet viskas prasidėjo dėl vakarėlio.
Kas nutiko?
Prie Smaragdo ežero turėjo būt didelis vakarėlis,
į kurį buvo sukviesti visi, išskyrus mane, nes tu manęs nepakvietei.
Nepakviečiau todėl, kad vandenyje gali ištirpti.
Ją galima suprasti.
Norėdama atkeršyti, pavertei ją Geležine Mergaite?
Ir ją galima suprasti.
Būčiau ją atvertusi atgal, kai ji būtų supratusi savo klaidą,
bet ji visiems pasakė, kad esu piktadarė.
Tada visi ėmė mane vadinti Vakarų Žiežula.
Žmonės ir taip galvoja, kad esu bloga vien todėl, kad aš - ragana,
o ji dar labiau viską sugadino.
Žmonės turi išankstinių nusistatymų.
Patikėk, žinau, ką sakau.
Aš nenorėjau tau blogo. Pasidariau blogiau tik sau.
Reikėjo pasikviest tave prie ežero.
Būtume sėdėjusios ant kranto, tolėliau nuo vandens.
Negražiai pasielgiau, kad pavadinau tave nenormalia.
O aš - kad paverčiau tave Geležine Mergaite.
Gaila, kad nesuvaldžiau jausmų.
Atleisk man.
Ir tu man atleisk.
Spėju, burtininko man nebereikia.
Dėl to jo ieškojai? Kad atneštum raganai širdį?
Pamaniau, jei ji turėtų širdį, nustotų ant manęs pykti.
Aš nepykstu.
Gražesnio fokuso nesu mačiusi.
Gali mane pamokyti, kaip tai padaryti?
Gal Geležinei Mergaitei ir nereikia burtininko, bet man reikia smegenų.
Tau nereikia smegenų, Kaliause.
Tu jas turi. Ir visada turėjai.
Jei būčiau turėjęs, nebūčiau nuvedęs jų į aguonų lauką.
Aguonų laukas - mano kaltė.
Aš kaltas, ne Kaliausė.
Ką tu nori tuo pasakyti?
Aš seniai žinojau apie aguonų lauke gresiančius pavojus,
bet kai priėjom kelio išsišakojimą, vienintelis kitas kelias buvo per kalną.
O tu bijai aukščio.
Todėl nieko nepasakiau,
o kai Kaliausė pasiūlė eit per aguonų lauką, iškart sutikau.
Todėl noriu susitikt su burtininku, kad jis įpūstų man drąsos.
Tau netrūksta drąsos, Liūte.
Žiūrėk, ką tu padarei.
Išgelbėjai mane, kad nenukrisčiau. Pasielgei labai drąsiai.
Be to, reikėjo nemažai drąsos, kad prisipažintum dėl aguonų lauko.
Sakot, esu drąsus?
Negi nesuprantat?
Nė vienam iš jūsų nereikia burtininko.
Teisingai. Kaliause, yra daugybė būdų pademonstruoti protą.
Esi ypatingai pastabus.
Pastebi tai, ko nepastebi kiti,
pavyzdžiui, šachmatų figūras įraše, be kurių nebūtume nieko pešę.
Kai visą dieną stovi lauke baidydamas varnas, išmoksti viską pastebėti.
Geležine Mergaite? - Vadinkit mane Melani. Toks mano vardas.
Melani, turi gerą širdį.
Visa tai padarei todėl, kad ilgėjaisi savo draugės.
Ir...
Štai, prašau.
Nors nežinau, kam, išskyrus burtininką, jo gali reikėti.
Ir aš nežinau, bet mes išsiaiškinsim. - Taip.
Taigi, kas dabar?
Dabar jums laikas grįžti į Ozą.
Ir kaip mes tai padarysim?
Kaliausę ir Liūtą parskraidins beždžionės.
O Melani gali keliauti su manim. Atsigriebsim už prarastą laiką.
Ačiū. - Pasiilgsim tavęs.
Čarle. - Pasiilgsiu tavęs.
Atmink, Nija, reikia drąsos, kad atsivertum
ir pasidalintum savo jausmais, bet tai padaryti - verta.
Dabar, prisipažinęs apie aguonų lauką, jaučiuosi daug geriau.
Pasikalbėk su mama.
Ačiū, Liūte.
Ate. - Viso.
Ate.
Kur jie dingo?
Sugrįžo į knygą.
Neklauskit, kaip, bet sugrįžo.
Mums pavyko.
Negaliu patikėt.
Bet tai - dar ne viskas.
Taip.
Kas bus, tas.
Turbūt nieko.
„Iškalbingasis Valstietis“. Dokumentas, kurį mama ruošiasi grąžinti į Egiptą.
Jis buvo ir Oliverio atsiųstame vaizdo įraše.
Kokia čia kalba?
Manau, senovės Egipto hieroglifai.
Ko gero. Oliveris buvo egiptologas
ir akivaizdžiai kažko baiminosi.
Tai, kad jis išslapstė šachmatų figūras studentų miestelyje
ir viską surašė beveik niekam nežinoma kalba,
reiškia, kad jis nenorėjo, jog jis patektų į blogas rankas.
Taip, bet kodėl?
Neturiu supratimo.
Padarysiu kelias nuotraukas ir namie jas patyrinėsiu.
Tik kaip mes viską išsiversime?
Knyga apie hieroglifų vertimą.
Labai gerai. Šįvakar ir pradėsiu.
Akivaizdu, kad paslaptis susijusi su „Iškalbinguoju Valstiečiu“.
O jei išnarpliosim paslaptį, ar įvykdysim teisingumą?
Mama?
Noriu tau kai ką pasakyti.
Ką būtent?
Viskas gerai?
Ne.
Pasakiau, kad padedu draugei iškrauti autobusiuką,
bet ji manim nepatikėjo ir ėmė kviesti policiją.
Nežinau, kas būtų buvę, jei nebūtų grįžęs Čarlės tėtis.
Apgailestauju dėl to, ką tau teko iškęsti, širdele.
Ačiū, kad pasakei.
Nenorėjau sakyt, nes žinojau, kad pyksi, jog važiavau metro.
Apie tai pasikalbėsim vėliau.
Aš nepykstu ant tavęs.
Bet pykstu ant tos ponios.
Žinau, kad yra rasistų.
Tu man visa tai paaiškinai,
bet...
Man pačiai nebuvo tekę
su tuo susidurti.
Suprantu, kaip tu jautiesi.
Norėčiau pasakyt, kad daugiau tai nepasikartos, bet negaliu meluoti.
Visada atsiras žmonių, kurie spręs apie tave
vien pagal tavo odos spalvą.
Turėjau apsiginti...
Atsikirsti jai
arba kviestis pagalbos, bet...
Aš sustingau.
Paklausyk manęs.
Tu nepadarei nieko blogo. Girdi mane?
Ir tau nereikia graužtis.
Ta moteris padarė išvadą iškart, kai pamatė, kad esi juodaodė.
Kaip man toliau gyventi?
Kaip nuo to apsisaugoti?
Sunku ką pasakyti.
Rasizmas egzistuoja nuo pat šios šalies įsikūrimo.
Bet tokie drąsūs jaunuoliai kaip tu gali daug ką pakeisti.
Lik savimi, Nija.
Esi sumani, išmintinga
ir labai gera.
Žinai, tu pasistengsi, kad pasaulis taptų geresniu.
Myliu tave.
Ačiū, mama.
Išskalbiau.
Dar kartą atsiprašau.
Ačiū. Suprantu, grįžusi namo, sumaišiau visas kortas.
Tu šitaip ilgai laukei šito kambario.
Na, palauksiu dar.
Nors ir taip laukiu jau kelis mėnesius.
Parodyk man fokusą.
Tikrai nori?
Na, dar nelabai moku.
Man pavyko.
Kodėl juokiesi? Juk man pavyko.
Gerai, nustebinai mane.
Su šituo dar labiau nustebinsiu. Rankoje turiu monetą,
kurią tuojau pradanginsiu.
Tai - tik sapnas. Aš čia.
„IŠKALBINGASIS VALSTIETIS“
VIKFORDO UNIVERSITETAS PAMATYKITE „IŠKALBINGĄJĮ VALSTIETĮ“
Negali būti.
O jei tu klysti? Kaip mes viską paaiškinsim?
Tikėkimės, kad neklystu.
Jo nėra.
Atleiskit, kur „Iškalbingasis Valstietis“? Iš tos stiklo vitrinos.
Jis grąžinamas į Kairo muziejų.
Šiandien? - Būtent dabar jis pakuojamas pervežimui.
Viskas gerai. Ten mano mama.
Nija? Ką tu čia veiki? - Sveika, Nija.
Vaikai iš Oliverio kabineto, tiesa?
Jaunųjų archeologų būrelis?
Lankai archeologų būrelį?
Taip, mama. Nutraukit darbą.
Parodykit mums „Iškalbingąjį Valstietį“.
Susidomėjai tik dabar? Kelis mėnesius apie jį kalbėjau.
Prašau. Nieko nedarykit.
Nesupratau? - Nija? Ką visa tai reiškia?
Turime informacijos apie „Iškalbingąjį Valstietį“.
Išklausykit mus.
Samirai.
Štai čia - dvi nuotraukos.
Viena - oficiali „Iškalbingojo Valstiečio“ nuotrauka
iš Universiteto tinklalapio.
O kita - „Iškalbingojo Valstiečio“ nuotrauka,
neseniai padaryta bibliotekoje.
Kaip matote,
jos skiriasi.
Nieko nesuprantu.
Ką tu nori tuo pasakyti?
Žinau, tau bus sunku tuo patikėti, bet šis „Iškalbingasis Valstietis“ - klastotė.
Išvertė Laima Banionienė